UDEN  KUNDSKAB  OG   HELLIGHED  KAN  INGEN  SE  GUD 


NUMMER   9 


1.  MAJ  1923 


72.   AARGANG 


AFSKEDSBETRAGTNINGER. 


Evig  og  uden  Forandring 

er  kun  det  Tomme. 

Alt,  hvad  der  var  og  der  er 

og  hvad  der  skal  komme, 

vækkes,  spirer  og  fodes, 

skifter,  ældes  og  dodes. 
Med  dette  Nummer  af  »Skandinaviens  Stjerne«  slutter  min 
Virksomhed  som  dens  Udgiver  og  Redaktor  samt  som  Præ- 
sident for  den  danske  Mission.  Denne  Virksomhed  her  i  Nor- 
den har  været  af  stor  Interesse  og  Betydning  for  mig,  jeg  har 
lært  det  skandinaviske  Folk  og  dets  Forhold  nærmere  at 
kende,  særlig  det  danske  Folk.  Danmark  er  et  yndigt  Land 
midt  i  de  solvblaa  Vande,  med  Favnen  fuld  af  gylden  Frugt 
og  Bogeskov  om  Pande.  Denne  herlige,  milde  og  blide  Natur 
har  sat  sit  Præg  paa  det  danske  Folk,  thi  hvor  som  helst  man 
færdes  i  dette  smukke  Land,  modes  man  med  en  enestaaende 
Venlighed  og  Agtelse,  dette  er  et  af  Beviserne  paa  det  danske 
Folks  hoje  Kultur. 

Det  har  været  en  sand  Glæde  at  drofte  Mormonismens  Fi- 
losofi i  Fællesskab  med  et  saa  literært  Folk,  der  altid  er  villig 
til  med  Opmærksomhed  at  lytte  til  intellektuelle  Problemer, 
som  bliver  fremstillede  i  Tale  og  Diskussion.  Et  saadant  ud- 
viklet Folk  vil  aldrig  lytte  til  Uvidenhed. 

Det  har  været  mit  Ønske,  min  Bestræbelse  og  min  Hensigt 
i  Tale,  Skrift  og  Diskussion  ved  alle  Moder  at  fremsætte  Evan- 
geliets Principper  paa  den  mest  interessante,  belærende  og 
rammende  Maade. 

Lektier  for  Kvindeforeningerne,  Ungdomsforeningerne  og 
Sondagsskolerne  i  den  danske  Mission  har  været  udarbejdede 
paa  en  saadan  Maade,  at  de  kunde  skrives  uden  Forandring 
paa  den  sorte  Tavle  i  alle  Klasseværelser,  og  hvor  den  pæda- 
gogiske Dygtighed  har  været  til  Stede  blandt  Lærere  og  Læ- 
rerinder, har  der  været  stor  Fremgang,  ja  i  mange  Tilfælde 
500  pCt.,  og  Elevernes  Udbytte  har  staaet  i  Forhold  hertil. 

Disse  Forhold  har  bragt  Glæde,  foroget  Interesse,  Inspi- 
ration og  Bevidsthed  om  Menneskets  Muligheder,  men  tillige 
Erkendelsen  af,  at  selv  den  mest  Vidende  blandt  os  kun  er  at 
sammenligne  med  et  Barn,  der  leger  ved  Strandbredden  og 
kun  har  samlet  nogle  faa  Konkylier,  medens  Oceanets  Dyb- 
der og  Kostbarheder  ligger  uudforsket. 

Saaledes  staar  vi  alle  endnu  ved  Stranden  af  Universets 
Storhed  og  Guddommens  Magt: 

I  Rummet  det  vældige  vugges 

vor  Jord  som  paa  Havet  et  Blad, 

og  jeg  er  et  Stovgran,  der  glimter 

»Gud«  véd  i  Lyset  af  hvad? 

Og  dog  er  det  hele  Solsystem, 

der  vugges  i  Ætrens  Bad, 

en  Krusning  i  mine  Tankers  Hav, 

kun  lille,  og  kruset  af  hvad? 
Vi  lever  paa  en  Tid,  da  Jesu  Kristi  Evangelium  er  gengivet 
til  Jorden  til  Velsignelse  for  alle  Mennesker,  som  vil  modtage 
og  efterleve  dets  Forskrifter. 

I  Forbindelse  hermed  udforer  Guddommen  sine  Under  i 
denne  og  andre  Verdener.  Hans  Aand  inspirerer  og  aaben- 
barer  til  de  sogende  Sjæle  Rummets  Kræfter  og  Forbindelse 
med  denne  Verdens  og  andre  Verdeners  Beboere,  der  alle  er 
avlede  som  Sønner  og  Dotre  af  Gud. 

Digteren  udbryder: 

Men  se,  højt  oppe  i  Rummet 

staar  Stjernernes  Solvblomster  tændt, 
hvornaar  kan  Lydbølgen  naa  dem, 

hvor  er  mon  dens  Vandring  endt? 
Lytter  de  mod  os  langt  borte, 

længes  de  efter  vor  Jord? 
Skal  ogsaa  vor  Lydbølge  synge 

engang  i  Klodernes  Kor? 

Det  gnister  fra  mægtige  Master, 

hvor  langt  kan  Lydbolgen  gaa? 
Meget  kan  Hjærterne  drømme, 

som  Hjernerne  knap  kan  forstaa! 
Er  det  vort  Ord,  vor  Tanke, 

vor  Bøn,  som  bærer  sit  Bud, 
mod  Rummets  yderste  Grænse, 

mod  Evigheden  .  .  .  mod  Gud.  .  .  . 

Jeg  er  taknemmelig  til  Gud  for  den  Lejlighed,  jeg  har  haft 
i  Fællesskab  med  Eder,  mine  uforglemmelige  Venner,  at  dis- 
kutere Guds  Værker  og  alle  hans  Borns  Muligheder.  Jegr  tak- 
ker alle,  som  har  hjulpet  mig  med  »Skandinaviens  Stjerne« 
ved  at  sende  gode  Digte  og  belærende  Artikler,  og  skal  her 
nævne  nogle  af  disse:  Laura  Andersen  Berberick,  L.  Casper- 
sen, Niels  F.  Green,  Clara  Hjornevik,  A.  Jacobsen,  Margrethe 
Jensen,  Walther  Muller,  Morten  A.  C.  Nicolaisen,  Dr.  Chas. 
Olsen,  P.  L.  Olsen  samt  min  dygtige  Kritiker  A.  Truelsen,  ja 
jeg  takker  alle  mine  Medarbejdere  i  Skandinavien  for  Ven- 
lighed, Opmærksomhed  og  Agtelse,  og  beder  Gud,  vor  fælles 

Fååér,  at  velsigne  Eder,  og  med  disse  Tanker  byder  jeg  Eder 

Farvel. 

Jeg  glemmer  aldrig  Danmarks  Bogeskove, 
dets  gronne  Eng  og  blomsterklædte  Vang. 
De  tusind  Snækker  og  den  solvblaa  Vove, 
der  frydede  min  Sjæl  saa  mangen  Gang. 
Men  mest  af  alt,  som  Danmark  har  i  Gemme, 
er  dyrebart  for  mig  mit  Vennetal. 
Gud  signe  dem,  jeg  aldrig  dem  skal  glemme, 
Men  hvor  jeg  færdes,  jeg  dem  mindes  skal. 

Eders  Broder  og  aldrig  svigtende  Ven 

Carl  E.  Pet  er  son. 


OVERDRAGELSE. 

Som  allerede  meddelt  i  »Skandinaviens  Stjerne«  for  den  1. 
April  er  Ældste  John  S.  Hansen,  Redaktør  af  »Bikuben«,  be- 
skikket af  Kirkens  forste  Præsidentskab  til  at  være  min  Af- 
løser. Jeg  behøver  ikke  at  introducere  Br.  Hansen  for  Mis- 
sionen, da  denne  kender  ham  bedre  end  jeg,  idet  Br.  Hansen 
for  nogle  Aar  siden  var  Redaktor  af  »Skandinaviens  Stjerne«. 
Hans  mangeaarige  Virksomhed  paa  det  literære  Omraade  vil 
naturligvis  komme  »Skandinaviens  Stjerne«  og  Missionen  til 
Gode,  og  vi  byder  Br.  Hansen  hjærtelig  velkommen  tilbage  til 
sit  smukke  Fodeland,  og  overdrager  herved  Missionen  til  ham. 

Carl  E.  Pet  er  son. 


SINDSLØFTENDE  FORESTILLINGER. 

(Af  0.  Swett  Marden.) 
(Fortsat  fra  Side  116.) 

Jeg  kan  ikke  slippe  bort  fra  mig  selv,  hvor  jeg  end  gaar 
hen.  Jeg  er  altid  omgivet  af  mig  selv;  mine  Tanker  bestemmer 
min  Horisont;  mine  Idealer  slaar  Kreds  om  mig,  og  stadig  er 
jeg  under  Indflydelse  af  mine  egne  Indskydelser. 

Om  mit  Sind  er  snævert,  bliver  den  Verden,  jeg  lever  i,  en 
snæver  Verden.  Hvis  mine  Tanker  har  været  lave,  kolde  og 
usympatetiske,  kan  jeg  ikke  nyde  den  storre  og  rigere  Verden, 
som  andre  lever  i;  thi  jeg  har  berøvet  mig  Evnen  til  at  se  den 
eller  vurdere  den  ret.  Om  jeg  er  smaalig,  hovmodig  og  ringe- 
agtende i  min  Opforsel,  vil  min  Horisont  stadig  indsnævres, 
begrænset  af  mine  Tankers  Smaalighed  og  Lavhed. 

Om  jeg  er  et  Menneske  med  lave,  lastefulde  Vaner,  tvungen 
til  at  se  ud  gennem  Tremmerne  i  det  Bur,  som  mine  hæslige 
eller  lastefulde  Tanker  og  Indskydelser  har  fængslet  mig  i, 
kan  jeg  ikke  beklage  mig  over  min  ensomme,  ulykkelige  Stil- 
ling. Den  Celle,  som  holder  mig  indesluttet,  aabnes  og  lukkes 
efter  min  Vilje;  mit  Valg  har  skudt  Slaaen  for. 

Alligevel  kan  vi  slippe  ud  af  vor  Atmosfære;  vi  kan  skifte 
den  ved  at  skifte  vore  Tanker,  vort  Forhold  til  Livet.  Tankens 
Kvalitet  bestemmer  Atmosfærens  Kvalitet.  Vi  har  det  i  vor 
Magt  al  komme  til  at  leve  i  et  Paradis  eller  et  Hades.  Det  er 
Tanken,  som  afgør  det. 

Det  er  nu  en  fastslaaet  Kendsgerning,  at  Mennesker,  der  er 
Ofre  for  slette  Vaner,  kan  have  mærkeligt  Gavn  af,  naar  de 
lægger  sig  til  Ro  om  Aftenen  og  er  ved  at  glide  ind  i  Ubevidst- 
heden, at  beslutte  sig  til  ikke  at  ville  have  mere  at  gøre  med 
Spiritus,  Narkotika  eller  den  lastefulde  Vane,  hvis  Slave  de  er. 

Hvor  kan  man  vente  at  udnytte  sin  Ydeevne  til  det  yderste, 
naar  Ærgrelse,  Frygt,  Bekymring,  Modloshed  eller  Melankoli 
har  tappet  femogtyve,  halvtreds  eller  femoghalvfjerds  Procent 
af  ens  aandelige  Energi?  Man  maa  rense  Sindet  for  dets  Fjen- 
der; ellers  kommer  man  til  at  bøde  derfor  med  udtomt  Livs- 
kraft, spildt  Energi. 

Misundelige,  skinsyge  Indskydelser  har  odelagt  utallige  Liv, 
selv  naar  der  ingen  Kendsgerninger  laa  til  Grund.  Kun  en 
Forbrydelse  kan  fremkalde  en  saa  forfærdelig  Revolution  i 
Menneskesindet  som  Skinsygen.  Hvilke  forfærdelige  Skibbrud 
har  denne  frygtelige  Fjende  ikke  paa  sin  Samvittighed!  Her- 
lige Karakterer  er  bleven  totalt  ruinerede  af  den  i  Lobet  af  et 
Par  Maaneder.  Hvor  mange  Mennesker  har  ikke  levet  et  pin- 

agtigt  Liv  i  aarevis  uden  nogen  som  helst  virkelig  Grund! 
Hvilke  unævnelige  Forbrydelser  er  ikke  bleven  begaaede  af 
Mennesker,  som  af  Naturen  var  venlig  anlagte  og  hæderlige, 
men  hvis  Sind  er  bleven  forvendt  og  ødelagt  af  at  huse  denne 
frygtelige  Fjende  af  al  Fred  og  Lykke! 

Alt,  hvad  der  tynger  Sindet  —  Bekymring,  Ærgrelse,  Frygt 
—  lammer  dets  Frembringelseskraft. 

Det  er  vidunderligt  at  lægge  Mærke  til,  hvorledes  aandelig 
Styrke  kan  udvikles  ved  stadig  Fastholden  af  Tanken  om 
Dygtighed,  Styrke,  Kraft  og  Held  —  saadanne  Tanker  og  Ide- 
aler skaber  et  stærkt  Menneske. 

Næste  Gang  Du  kommer  i  daarligt  Lune  og  foler  Dig  drillet 
og  paa  tværs  og  ude  af  Takt  med  alle,  naar  Smaating  ærgrer 
Dig,  og  Du  ikke  kan  holde  det  ud  med  Din  Bydreng  eller 
Stenograf,  naar  Din  Hjerne  er  konfus,  og  Du  føler  Din  Selv- 
beherskelse svigte  Dig,  prøv  saa  delte  Eksperiment:  Hold  op 
at  arbejde!  Rejs  Dig  fra  Dit  Skrivebord;  lad  Dit  Arbejde  ligge 
og  gaa  ud  af  Doren.  Gaa  et  Par  Gader  ned  eller  tag  udenfor 
Byen,  bestemt  paa  at  Du  vil  forjage  alt  det  af  Dine  Tanker, 
som  modvirker  Harmonien  og  Din  aandelige  Ligevægt.  Tænk 
paa  smukke,  harmoniske  Ting,  behagelige  Ting.  Bestem,  at 
hvad  der  end  kommer,  vil  Du  være  munter  og  behersket  og 
ikke  lade  Smaaærgrelser  løbe  af  med  Dig,  men  at  Du  vil  holde 
Din  Aands  Instrument  vel  stemt.  Beslut  Dig  til  at  gaa  tilbage 
til  Dit  Arbejde  ligevægtig,  i  Besiddelse  af  Selvbeherskelse  og 
Selvagtelse,  og  beslut  Dig  til  at  gøre  dette  med  Kraft.  Ræson- 
nér saadan  et  Par  Minutter,  helst  under  aaben  Himmel;  tag 
nogle  fulde,  dybe  Aandedrag  af  frisk  Luft,  og  Du  vil  vende 
tilbage  til  Dit  Arbejde  som  et  nyt  Menneske. 

Du  vil  blive  overrasket  over  at  se,  hvor  godt  det  betaler  sig 
at  tage  sig  Tid  til  at  komme  i  »Stemning«  igen.  Hold  op  at 
arbejde,  dersom  Du  kommer  ud  af  Stemning,  og  lad  ikke  Din 
Haand  tage  fat  paa  noget  andet,  før  Du  er  Dig  selv  igen! 

Jeg  har  en  Ven,  som  har  hjulpet  sig  selv  vidunderligt  ved 
at  tale  med  sig  selv  om  sin  Opførsel.  Naar  han  foler,  at  han 
ikke  rigtig  gør  sin  Pligt,  at  han  har  begaaet  en  kedelig  Fejl- 

tagelse  eller  forsømt  at  bruge  sin  sunde  Fornuft  og  Dømme- 
kraft ved  et  Foretagende;  naar  han  føler,  at  han  er  i  Færd 
med  at  sænke  sit  Niveau,  tager  han  af  Sted  ud  paa  Landet 
alene,  helst  ud  i  Skoven,  og  taler  sig  selv  ordentlig  til  Hjærte 
omtrent  paa  denne  Maade: 

»Unge  Mand,  Du  behover  en  lille  Tordentale,  en  lille  Op- 
pudsning  over  det  hele.  Du  er  ved  at  løbe  tør.  Dine  Maal  bli- 
ver lavere  og  lavere,  Dine  Idealer  saa  underlig  taagede,  og  det 
værste  af  det  hele  er,  at  naar  Du  begaar  en  Brøler  eller  har 
været  forsømmelig  i  Din  Paaklædning  og  ubehøvlet  i  Din  Op- 
træden, føler  Du  Dig  ikke  nær  saa  ilde  berørt  deraf  som  for. 
Du  udvikler  Dig  ikke  godt.  Denne  søvnige,  ugidelige  Lige- 
gladhed vil  skade  Din  Fremtid  alvorlig.  Du  lader  en  Mængde 
gode  Chancer  slippe  Dig  ud  af  Hænde,  fordi  der  ikke  er  den 
Fremdrift  i  Dig,  som  der  burde  være. 

Dine  Idealer  trænger  til  en  Afgnidning.  De  er  bleven  noget 
anlobne.  Du  er,  kort  sagt,  ved  at  blive  doven  og  magelig.  Men 
det  har  aldrig  endnu  bragt  en  Mand  fremad,  at  han  har  ladet 
sin  Energi  slappes,  sit  Ideal  forringes  og  sin  Stræben  for- 
sumpes. Nu  skal  jeg  til  at  holde  Dig  i  Ørene,  unge  Mand,  ind- 
til Du  er  kommen  paa  Højde  med  Dig  selv  igen.  Denne 
Tagen-sig-det-let  vil  aldrig  bringe  Dig  til  Maalet.  Du  maa 
passe  meget  noje  paa  Dig  selv,  om  Du  ikke  skal  blive  sejlet 
agter  ud. 

Du  kan  klare  det  meget  bedre,  end  Du  gør  nu.  Du  maa  nu 
begynde  med  det  samme  i  Dag  med  en  fast  Beslutning  om,  at 
der  allerede  i  Aften  skal  være  større  Udbytte  af  dit  Arbejde 
i  Dag  end  nogen  Sinde  før.  Du  skal  sejre,  og  Begyndelsen  skal 
ske  i  Dag.  Nu  op  og  faa  Spindelvævet  fejet  ud  af  Dit  Hoved  og 
Asken  væk  fra  Hjernen!  Tænk,  tænk  og  tænk,  saa  der  bliver 
noget  ud  deraf!  Gaa  ikke  og  maab  saadan.  Du  er  jo  halvdød, 
Mand;  op  og  rør  Dig!« 

Denne  unge  Mand  siger,  at  han  giver  sig  selv  en  saadan 
Overhaling  hver  eneste  Morgen,  om  han  finder,  at  han  er  ved 
at  sænke  Flaget  og  er  doven  og  ligeglad  til  Mode,  for  at  tvinge 

sig  op  paa  et  højere  Plan  og  bringe  sig  i  Stemning  til  Dagen. 
Det  er  det  allerførste,  han  tager  sig  af. 

Han  er  altid  paa  Vagt  overfor  sig  selv  mod  Uvirksomhed, 
Slosethed,  Dovenskab  og  Mangel  paa  Energi.  »John,«  siger 
han  til  sig  selv,  »tag  Dig  sammen.  Gør  noget  ud  af  Dagen  i 
Dag.  Lad  ingen  Lejlighed  gaa  tabt.  Grib  den  og  pres  den  for 
hver  Mulighed,  som  er  i  den.  Snyd  Dig  ikke  fra  noget,  som 
kunde  hjælpe  Dig  til  at  blive  stærkere  og  bedre!« 

Han  noder  sig  til  at  give  sig  forst  i  Kast  med  de  mest  ube- 
hagelige Opgaver  og  giver  ikke  sig  selv  Lov  til  at  gaa  udenom 
vanskelige  Problemer.  »Vær  nu  ikke  en  Kujon,«  siger  han  til 
sig  selv,  »har  andre  gjort  dette,  kan  Du  vel  ogsaa.« 

Ved  streng  Disciplin  af  denne  Slags  har  han  i  Aarenes  Lob 
udrettet  Vidundere  med  sig  selv.  Han  begyndte  som  fattig 
Dreng  i  New  Yorks  Fattigkvarter  uden  en  eneste  til  at  inter- 
essere sig  for  ham  eller  sætte  Mod  og  Fart  i  ham.  Skont  han 
kun  havde  ringe  Lejlighed  til  Skolegang  som  lille,  har  han 
skaffet  sig  en  udmærket  Uddannelse  navnlig  siden  sit  enog- 
tyvende Aar.  I  mange  Aar  optog  han  det  ene  Studium  efter 
det  andet  i  alle  sine  frie  Øjeblikke,  vandt  frem  og  blev  dygtig 
paa  hvert  Omraade  efter  Tur,  indtil  han  stod  som  en  vel- 
uddannet og  belæst  Mand.  Han  er  en  glimrende  Mand  at  sam- 
tale med  og  en  interessant  Karakter.  Jeg  har  aldrig  kendt 
nogen,  der  har  gennemført  en  saadan  Opøvelse  i  Selvbeher- 
skelse, Selvudvikling,  Selvopdragelse  og  Selvkultivering,  som 
denne  unge  Mand  har. 

I  Vaneklynkere,  som  i  aarevis  har  gennemgaaet  alle  Hel- 
vedes Kvaler  gennem  Eders  nedslaaende  Erfaringer  og  Hu- 
morsyge, tænk,  om  I  vilde  standse  og  sige  til  Eder  selv:  »Har 
jeg  nu  ikke  givet  Aar  nok  af  mit  Liv  hen  til  Klynkeri  og  Be- 
kymring? Aar  igennem  har  jeg  ladet  mig  narre  for  min  gode 
Nattesøvn  og  haft  mange  elendige  Stunder,  takket  være  disse 
afskyelige  Fjender  af  mit  Velbefindende,  min  Fremgang, 
Sundhed  og  Lykke. 

Er  det  nu  ikke  paa  Tide,  John,  at  Du  holdt  op  med  de 

Narrestreger?  I  et  kvart  Aarhundrede  eller  mere  har  Du  vårret 
Slave  af  Ærgrelser,  et  elendigt  Offer  for  Bekymringer.  Du  har 
levet  i  stadig  Rædsel  for  sloje  Tider,  da*arlige  Forretninger  og 
mulig  Panik.  Du  har  ikke  siden  Dine  unge  Dage  nydt  et 
eneste  Aar  med  den  Fred  i  Sindet,  den  Tilfredshed,  som  er 
hvert  eneste  menneskeligt  Væsens  Fodselsret,  der  bærer  Gud- 
dommens Stempel  paa  sig.«  — 

Ikke  at  kunne  trække  Vejret  næsten  af  Angst  for,  at  et  eller 
andet  kunde  indtræffe,  er  en  elendig  Tilværelse  og  ikke  Liv. 

Hver  Gang  Du  foler  Frygten  snige  sig  ind  i  Dit  Sind,  stæng 
den  da  ude  saa  hurtig  som  mulig  og  brug  Modgiflen  —  Ufor- 
færdethed  og  Tillid.  Fortæl  Dig  selv,  at  Du  er  absolut  ufor- 
færdet. Sig  til  Dig  selv:  »Jeg  er  ingen  Kujon.  Kujoner  skælver 
og  kryber  og  kravler;  men  jeg  er  en  Mand.  Frygt  er  en  Borne- 
sygdom. Den  passer  ikke  for  voksne  Folk.  Jeg  vil  absolut  ikke 
nedlade  mig  til  noget  saadant.  Frygt  er  en  abnorm  Proces  i 
Sindet,  og  jeg  er  normal.  Frygt  kan  ikke  paavirke  mig,  for  jeg 
vil  ikke  give  den  Rum.  Jeg  vil  ikke  give  den  Lov  til  at  ode- 
lægge min  Fremtid.« 

Der  er  ingen  uberegnelig  Skæbne,  som  planter  det  ene  Men- 
neske hojt  og  drager  det  andet  ned.  »Ikke  i  vore  Stjerner,  men 
i  os  selv  læser  vi  vor  Underlegenhed.«  Kun  den  er  slaaet,  som 
indrommer  sit  Nederlag.  Den  er  underlegen,  der  indrominer 
sin  Underlegenhed  og  frivillig  indtager  en  ringere  Stilling, 
fordi  han  tænker,  at  det  bedste  nok  var  bestemt  for  en  anden. 
Dette  duer  ikke.  Verden  tilhører  den,  der  kan  besejre  den.  Det 
gode  tilhorer  dem,  der  kan  tilegne  sig  det  i  Kraft  af  deres  rene 
Hensigt  og  faste  Beslutning.  Der  findes  ingen  Magt,  som  deler 
gode  Ting  ud  til  nogle  faa  begunstigede  og  lader  Dig  og  mig 
nojes  med  ringere. 

Den,  der  har  erhvervet  Evnen  til  at  holde  sit  Sind  fyldt  med 
Tanker,  der  oplofter  og  giver  Mod,  optimistiske,  lyse,  forhaab- 
ningsfulde  Tanker,  han  har  lost  en  af  Livets  store  Gaader. 

HUMØRSYGENS  FORBRYDELSE. 

(Af  O.  Swett  Marden.) 

Tro  er  den  store  Modgift  for  Bekymring.  Vi  frygter,  fordi  vi 
ikke  kan  se  Vejen.  Tro  ser  Vejen. 

En  betynget  Hjerne  kan  ikke  tænke  klart,  stærkt  og  logisk. 
Bekymring  hæmmer  Hjernen  og  lammer  Tanken. 

»Tal  som  en  lykkelig.  Verden  er  trist  nok  ogsaa  uden  Din 
Smerte.« 

Den,  der  kan  smile,  naar  Tingene  gaar  ham  imod,  har  en 
vældig  Fordel  fremfor  den,  hvis  Mod  synker,  lige  saa  snart 
han  befinder  sig  paa  et  vanskeligt  Punkt.  Den,  der  kan  smile, 
naar  alting  synes  at  gaa  imod  ham,  viser,  at  han  er  skabt  af  et 
Sejrherremateriale;  thi  Gennemsnitsmennesket  kan  ikke  dette. 

Garlyle  siger,  at  nogle  Mennesker  er  rige  paa  Evne  til  at 
være  ulykkelige.  Den  Slags  Folk  synes  at  være  ligefrem  be- 
gavede i  Retning  af  at  kunne  udstraale  aandelig  Gift.  De  sen- 
der deres  mørke  Tanker  ind  i  andres  Sind  til  Trods  for  andres 
Forsøg  paa  at  beskytte  sig  mod  dem.  De  paastaar,  at  de  blev 
født  saadan,  og  at  de  ikke  kan  gore  for  deres  Humørsyge  og 
Hængeri. 

Men  det  er  Sludder.  Ingen  blev  født  til  Ulykke,  til  at  bringe 
Mørke  ind  i  Verden  og  gøre  andre  ulykkelige.  Meningen  var, 
at  vi  alle  skulde  være  glade  og  lykkelige. 

Du  har  ikke  mere  Ret  til  at  gaa  omkring  blandt  Dine  Med- 
skabninger med  et  Udtryk  som  en  Eddikebrygger  og  udstraale 
aandelig  Gift  og  sprede  Tvivlens,  Frygtens  og  Modløshedens 
Smittekim  iblandt  dem,  end  Du  har  til  at  tilføje  dem  Legems- 
beskadigelser. Du  har  ikke  mere  Ret  til  at  forgifte  andre  Folks 
Lykke  end  til  at  forgifte  deres  Legemer.  Det  er  en  mærkelig 
Kendsgerning,  at  mange  Mennesker  altid  er  hjemme,  naar 
Humorsygen  kommer  paa  Besøg.  Naar  som  helst  et  Anfald 
banker  paa  Døren,  synes  det  at  blive  budt  velkommen.  De 
regner  deres   Ulykker  op  enkeltvis,  gennemgaar  Rækken  af 

deres  Uheld,  beskriver  deres  Lidelsessymptomer,  deres  Fat- 
tigdom, dvæler  ved  alle  modbydelige  Detaljer  og  fortæller  til 
alle,  hvor  grusom  Skæbnen  har  være  imod  dem.  De  synes  at 
have  en  sygelig  Hang  til  at  beskue  det,  som  har  forbitret  deres 
Liv  og  sinket  deres  Fremgang.  Og  paa  den  Maade  er  de  uaf- 
brudt og  uden  at  vide  det  beskæftigede  med  at  ætse  disse 
fjendtlige  Tankefigurer  dybere  og  dybere  ind  i  deres  Karakter. 

Skaberen  satte  os  paa  denne  dejlige  Jord,  for  at  vi  skulde 
være  glade  og  ikke  bedrøvede,  ikke  gaa  om  mugne,  snerrende, 
klagende,  spredende  Sortsyn  og  uddelende  Elendighed  blandt 
vore  Medskabninger. 

»Et  muntert,  intelligent  Ansigt,«  siger  Emerson  os,  »er 
Dannelsens  Frugt.«  Nu  og  da  fanger  vi  et  Glimt  af  et  saadant 
Ansigt,  et  Ansigt,  som  har  et  Lys  over  sig,  der  aldrig  saas  paa 
Land  eller  So,  og  som  overbeviser  os  om,  at  dets  Besidder  har 
været  i  Forbindelse  med  noget  guddommeligt;  et  Ansigt  saa 
ophojet,  roligt  og  frejdigt,  at  det  faar  os  til  at  føle,  at  vi  har 
kastet  et  Blik  ind  i  det  »Allerhelligste«.  Men  hvor  faa  saa- 
danne  Ansigter  der  er  i  Sammenligning  med  de  mange  triste 
og  morke! 

Der  er  ingen  Plads  i  Civilisationen  for  det  gnavne,  triste  og 
modløse  Menneske.  Ingen  ønsker  en  saadans  Selskab.  Man 
foler  sig  nedtrykt  og  ked  af  det  i  hans  Nærhed  og  søger  at 
slippe  bort  fra  ham. 

Et  melankolsk  og  ærgerligt  Sind  paaskynder  Opstaaelsen  af 
Sygdom  ved  at  odelægge  Modstandskraften  og  gore  Legemet 
modtageligt.  Intet  er  mere  smitsomt  end  aandélig  Nedtrykthed 
og  daarligt  Humør. 

Hvor  tidt  har  vi  ikke  set  en  munter,  optimistisk,  frejdig  Sjæl 
træde  ind  i  et  Værelse,  hvor  Bedrøvelse,  Modloshed  og  Ned- 
trykthed syntes  at  herske,  og  frembringe  Revolution  hos  hver 
eneste  tilstedeværende  ved  sit  uimodstaaelig  smitsomme  Hu- 
mor, sin  Latter  og  komiske  Sans! 

Folk,  som  har  periodiske  Anfald  af  daarligt  Humor,  synes 
besatte  af  onde  Aander.  Det  er  dem  umuligt  paa   saadanne 

Tidspunkter  at  være  hoflige,  endsige  forekommende  og  ven- 
lige, selv  mod  Medlemmer  af  deres  Familje.  De  synes  at 
tænke,  at  riaar  de  er  i  daarligt  Humor  og  kede  af  det,  har  de 
Undskyldning  for  ikke  at  vise  almindelig  Selvbeherskelse,  og 
de  giver  deres  Folelser  Luft  og  forbitrer  andre  Tilværelsen. 

Adskillige  Mennesker  udelukker  sig  selv  fra  en  Fremgang, 
der  staar  i  Forhold  til  deres  Duelighed,  fordi  de  er  Ofre  fol- 
deres forskellige  »Humorer«,  hvilket  frastøder  andre  og  skader 
deres  Stilling. 

Vi  skyr  tvære  og  gnavne  Mennesker,  ligesom  vi  skyr  et  Bil- 
lede, der  gor  et  ubehageligt  Indtryk  paa  os.  Vi  vender  os  in- 
stinktmæssig til  de  skonne  og  harmoniske  Solskinsnaturer. 

Mennesker  synes  om  os  og  tror  paa  os  i  Forhold  til  den 
behagelige  og  hjælpende  Indflydelse,  vi  øver  paa  dem. 

Undertiden  kan  en  hel  Husstand  blive  smittet  af  et  eneste 
surt,  tvært  og  misfornojet  Medlem.  Aldrig  er  han  tilfreds  med 
Vejret  eller  med  den  ovrige  Familjes  Planer.  Aldrig  onsker 
han  at  gaa  ud,  naar  de  andre  vil,  eller  derhen  hvor  de  vil;  vil 
de  kore  i  én  Retning,  kan  man  være  sikker  paa,  at  han  vil  gaa 
i  en  anden.  Hans  Ønsker  og  Planer  er  faklisk  altid  paa  tværs 
af  de  andres.  Han  er  ude  af  Harmoni  med  sine  Omgivelser; 
han  har  ingen  Glæde  tilfælles  med  nogen  af  dem.  Han  er  ikke 
blot  ulykkelig  selv;  men  han  forhindrer  andre  fra  at  nyde 
deres  Lykke.  (Fortsættes). 


FORAARSKONFERENCEN  I  KØBENHAVN. 

Konferencen  tog  sin  Begyndelse  Fredag  den  13.  April  1923 
Kl.  8  Aften  med  en  udmærket  Koncert  af  Kobenhavns  store 
Sangkor  under  Ledelse  af  Hr.  Oskar  Petersen  og  assisteret  af 
6  Violinister. 

Konferencen  fortsattes  Sondag  den  15.  April  Kl.  11)1/.,  Form. 
under  Forstander  for  Søndagsskolen  Aage  M.Kalmers  Le- 
delse. Skolen  aabnedes  med  Salmen:  »Hvilken  smuk  og  yndig 

Morgen«.  Bon  af  Ældste  Lauritz  Larsen  fra  Aarhus,  dernæst 
Salmen:  »Da  Du  styrket  fra  Dit  Leje«.  Br.  Aage  Kalmer  gav 
Rapport  for  det  sidste  halve  Aar  over  Søndagsskolens  Arbejde. 
Korlektie  ved  Br.  Julius  Petersen.  Deklamation  af  Poul  An- 
dersen. Præsentation  af  1.  Klasse.  Duet  af  Zenia  Larsen  og 
Ethel  Hansen.  Pianosolo  af  Edna  Petersen.  Præsentation  af 
2.  Klasse.  Sangsolo  af  Helge  Petersen.  Pianoduet  af  Alice  og 
Ethel  Jensen.  Præsentation  af  3.  Klasse.  Soster  Martine  So- 
rensen  og  Ældsterne  P.  L.  Gregersen,  Lauritz  Larsen,  N.  P. 
Christensen,  C.  P.  Sorensen  og  Emil  Andersen  komplimen- 
terede og  opmuntrede  alle  til  fortsat  Fremgang.  Missionspræs. 
Carl  E.  Peterson  gjorde  nogle  faa  Bemærkninger.  Skolen  slut- 
tede med  Salmen:  »Tak  for  vor  Skole«.  Taksigelse  af  Ældste 
Julius  Tronier. 

Modet  Sondag  Aften  Kl.  7  aabnedes  med,  at  Koret  sang: 
»Nu  Zions  Banner  vajer«.  Bon  af  Ældste  C.  P.  Sorensen  fra 
Aalborg,  dernæst  sang  Koret:  »Stor  Herren  er«.  Ældste  Emil 
Andersen  overbragte  en  Hilsen  fra  Soskende  i  Logan,  Utah, 
har  tillige  sit  Vidnesbyrd  om  Evangeliet.  Koret  sang:  »Guds 
Kirke  er  vor  Klippeborg«.  Ældste  Lauritz  Larsen  fra  Aarhus 
talte  over  Emnet:  »Tro,  Omvendelse  og  Daab«.  Til  Afveksling 
sang  Koret:  »O,  kom  Du  Zions  Konge«.  Ældste  N.  P.  Chri- 
stensen fra  Aarhus  talte  om  Kirkens  Organisation  og  om  For- 
følgelserne paa  den  Tid.  Koret  sang:  »O,  sig  hvad  er  Sand- 
hed«. Missionspræs.  Carl  E.  Peterson  udviklede  Emnet:  »Syn- 
defaldet og  Forsoningen«.  Modet  sluttede  med,  at  Koret  sang: 
»Elskte  Zion«.  Taksigelse  af  Ældste  P.  L.  Gregersen. 

Konferencen  fortsattes  Mandag  den  16.  April  Kl.  8  Aften. 
Koret  sang:  »For  Dig  vi  komme«.  Bon  af  Ældste  Lauritz  Lar- 
sen. Koret  sang:  »Kom  Hellige«.  Ældste  P.  L.  Gregersen  talte 
om  Opofrelser  og  Lydighed  for  Evangeliets  Sag.  Str.  Martine 
Sørensen  talte  om  den  kvindelige  Hjælpeforenings  Arbejde  i 
Aalborg.  Ældste  Emil  Andersen  talte  om  Evangeliets  sande 
Principper.  Koret  sang:  »Mester,  se  Uvejret  truer«.  Ældste  C.  Pi 
Sorensen  talte  om  Evangeliets  Gengivelse.  Derefter  blev  der 

afgivet  Rapport  af  Ældste  Chr.  L.  Larsen  og  Søstrene  Thora 
Petersen  og  Kirsten  Knudsen,  henholdsvis  over  Ungdoms- 
foreningen og  Den  kvindelige  Hjælpeforening.  Ældste  Lauritz 
Larsen  fra  Aarhus  takkede  enhver  for  den  Venlighed,  som  var 
udvist  mod  ham  i  Løbet  af  denne  Konference.  Ældste  N.  P. 
Christensen  fra  Aarhus  talte  om  Helbredelsens  Gave.  Koret 
sang:  »O,  min  Fader«.  Missionspræs.  Carl  E.  Peterson  foreslog 
derefter  Kirkens  Generalautoriteter  til  Opholdelse  af  Menig- 
heden i  Tro  og  Bøn,  samt  de  lokale  Autoriteter  som  følger: 
som  Præsident  for  den  danske  Mission  Carl  E.  Peterson,  Mis- 
sionssekretær  Karla  Hansen,  Missionær  i  Kobenhavns  Kon- 
ference Emil  Andersen  og  Louis  Hansen,  Forstander  for  Born- 
holm Karl  Andersen.  Som  Præsident  for  Kobenhavns  Sang- 
kor Chr.  L.  Larsen  med  Raadgivere  Thyra  Andersen  og  Fritz 
W.  Andersen,  som  Dirigent  for  Koret  Oskar  Petersen,  Orga- 
nist Birtha  Petersen,  assisterende  Oda  Zabell.  Som  Præsident- 
inde  i  Den  kvindelige  Hjælpeforening  Kirsten  Knudsen  med 
Raadgivere  Kristine  Tronier  og  Ingeborg  Mortensen,  Sekretær 
Thora  Petersen  og  Kassererske  Hansine  Franck.  Præsident  for 
de  unge  Mænds  Forening  Chr.  L.  Larsen  med  Raadgivere  Fritz 
W.  Andersen  og  Chr.  Petersen,  Sekretær  Elmer  Klitgaard. 
Præsidentinde  for  de  unge  Kvinders  Forening  Oda  Zabell  med 
Raadgivere  Thyra  Andersen  og  Thora  Petersen,  Sekretær 
Emmy  Andersen,  Kassererske  for  begge  Foreninger  Karla 
Hansen,  Organist  Birtha  Petersen  og  Sangleder  Henry  Larsen. 
Som  Forstander  for  Søndagsskolen  Aage  M.  Kalmer  med 
Raadgivere  Julius  Tronier  og  Julius  Petersen,  Sekretær  og 
Kasserer  Harry  Klitgaard,  Organist  Birtha  Petersen  og  Sang- 
leder Henry  Larsen.  Som  Præsident  for  Kredslærerne  Julius 
Tronier.  Alle  Forslag  vedtoges  enstemmigt.  Koret  sang  til 
Slut:  »Fuld  af  Gerning«.  Taksigelse  af  Ældste  Jens  Andersen. 
Som  Slut  paa  Konferencen  blev  der  afholdt  en  festlig  Sam- 
menkomst Tirsdag  Aften  Kl.  7V2  med  et  godt  Program  og  For- 
friskninger. Der  blev  blandt  andet  i  Aftenens  Lob  overrakt 
Missionspræs.  Carl  E.  Peterson  forskellige  Kobbergenslande 

som  en  Erindring  fra  Venner  i  København,  tillige  sang  en 
Kvartet  en  Afskedssang,  forfattet  af  Br.  Walther  Muller,  som 
folger: 

Mel.:  »O,  min  Fader,  Du  som  troner«. 
Ud  fra  Vestens  fjerne  Høje  kom  til  Norden  Sandhedsbud, 
Zions  Ældster  over  Verden  bringer  Nyt  fra  Israels  Gud; 
langt  fra  Hjemmets  Vraa  de  vandrer  og  adlyder  Kaldet  stor, 
de  udspreder  Lys  og  Sandhed  over  alt  paa  denne  Jord! 

Ud  fra  Vestens  fjerne  Hoje  kom  til  Norden  Aandens  Ild, 
Slovheds  Taage  gennemtrænges,  som  ej  høre  Kundskab  til, 
drive  fordumsfulde  Hjærter  til  ad  Fremskridts  Bane  gaa, 
til  at  bringe  nye  Tanker,  hvor  der  fordum  Morke  laa. 

Dine  Aar  har  Kundskab  sejret,  Solens  Lys  var  Magt  og  Ret; 
her  ved  Nordens  hvide  Strande  spredtes  Sløvheds  Taågenet;  — 
naar  Din  Id  og  Gerning  standser,  naar  ej  mer  Du  vandrer  her, 
hav  da  Tak  for  gode  Tanker,  som  vort  Liv,  vor  Frelse  er. 

I  de  fjerne  Zions  Hoje,  langt  mod  Vest  i  Ephraims  Land, 
længselsfuldt  de  Kære  venter  hjem  Forsorgeren  og  Mand. 
Gensynsstunden  snart  oprinder,  Himlen  signe  Hjemmets  Fred. 
Tusinder  af  gode  Minder  satte  Du  paa  dette  Sted. 

Naar  til  Zions  fjerne  Hoje  snart  med  Fryd  Du  drager  hjem, 
glem  da  ej,  at  her  tilbage  lever  Du  i  Hjærtets  Gem. 
Aldrig  vil  Din  Gerning  glemmes,  den  er  evig  som  Din  Sjæl, 
Danas  Have  skal  opfostre  Sønner  af  dens  dybe  Væld. 


DØDSFALD. 

Broder  Anders  V.  Gall  afgik  ved  Doden  den  15.  April  og 
blev  begravet  den  20.  April.  Han  var  født  den  13.  April  1849 
og  blev  indlemmet  i-  Kirken  den  18.  August  1902. 

til   Præsident  Carl   E    Peterson. 

Nu  nærmer  sig  Stunden,  da  Du  drager  bort 

til  fjærne  Land,  hvor  Du  haver  hjemme, 

den  Tid,  Du  var  iblandt  os,  var  kun  saa  saare  kort, 

men  denne  Tid  vi  aldrig  vil  forglemme! 

Du  kom  for  her  at  sprede  Lys  og  Sandhed  ud, 
fortalte  os  om  Universets  Under, 
og  om  Guds  store  Kærlighed,  som  bragte  til  os  Bud, 
og  gav  os  Lægedom  for  vore  Vunder! 

Naar  Selviskhed  og  Trods  Du  fandt  paa  Din  Vej, 
Du  gik  da  dog  Din  stotte  Gang  mod  Maalet, 
thi  Dumheds  Aand  paa  Jorden  Dig  kue  kunde  ej, 
har  end  Du  meget  stridt  og  meget  taalet! 

Som  Solen  giver  Lys  og  Varme  til  vor  Jord, 
og  skinner  med  sin  Glans  paa  os  alle, 
saa  har  Du  med  Din  Kundskabsfylde  saa  stor 
beriget  os,  vi  derfor  Ven  Dig  kalde! 

Gud  give  Dig  Sejer  og  Sejerens  Lon 
og  Frugten  af  de  Tanker,  Du  har  saaet, 
berede  Dig  en  Hjemkomst  til  Dine  saa  skoii, 
hvad  vi  Dig  ønsker,  har  Du  da  opnaaet! 

Margrethe  Jensen. 


INDHOLD: 


Afskedsbetragtninger 129 

Overdragelse 132 

Sindsløftende  Forestillinger  132 

Humørsygens  Forbrydelse.  138 


Foraarskonferencen    i    Kø- 
benhavn    140 

Dødsfald 143 

Afskedsdigt 144 


Udgivet  og  forlagt  af  CARL  E.  PETERSON,  Korsgade  ll,Kbhvn.  N. 

Trykt  hos  F.  E.  Bording  (V.   Petersen). 


